turjo4nis/wikipedia-bn-dump-20250701 huggingface dataset:
দ্য রেলওয়ে ম্যান (চলচ্চিত্র)

দ্য রেলওয়ে ম্যান জোনাথন টেপলিটস্কি পরিচালিত একটি ব্রিটিশ-অস্ট্রেলিয়ান যুদ্ধ ভিত্তিক চলচ্চিত্র যা ২০১৩ সালে মুক্তি পায়। এটি নির্মিত হয় ১৯৯৯ সালে প্রকাশিত এরিক লোম্যাক্সের লেখা আত্মজীবনী অবলম্বনে। চলচ্চিত্রটিতে অভিনয় করেছেন কলিন ফির্থ, নিকোল কিডম্যান, জেরেমি ইরভিন এবং স্টেলান স্কারসগার্ড। ৬ সেপ্টেম্বর ২০১৩ সালে টরন্টো আন্তর্জাতিক চলচ্চিত্র উৎসবে এই চলচ্চিত্রটি প্রদর্শিত হয়।

কাহিনি 

দ্বিতীয় বিশ্বযুদ্ধের সময়, এরিক লোম্যাক্স নামে একজন ব্রিটিশ অফিসার সিঙ্গাপুরে জাপানিদের হাতে বন্দী হন। তাকে একটি জাপানি যুদ্ধবন্দি শিবিরে প্রেরণ করা হয়, সেখানে তাকে মালয় উপদ্বীপের উত্তরে থাই-বার্মা রেলপথে কাজ করতে বাধ্য করা হয়। ক্যাম্পে লোমাক্স গোপনে রেডিও রিসিভার তৈরি করার অপরাধে কেম্পিটাই (সামরিক গোপন পুলিশ) কর্তৃক মারাত্মকভাবে নির্যাতনের শিকার হন। তাকে গুপ্তচর হিসাবে সন্দেহ করা হয় এবং মনে করা হয় যে তিনি রিসিভারটির মাধ্যমে গোয়েন্দাগিরি করে বাইরে গুরুত্বপূর্ণ তথ্য পাচার করছেন। কিন্তু তার রেডিও রিসিভারটি তৈরি করার একমাত্র উদ্দেশ্য ছিল নিজের এবং তার সাথে অবস্থানরত অন্য বন্দী-দাসদের মনোবল চাঙ্গা রাখতে। পরবর্তিতে ব্রিটিশ সেনাবাহিনী লোম্যাক্স এবং অন্য যুদ্ধবন্দীদের সেখান থেকে উদ্ধার করে।

তথ্যসূত্র

ইংরেজি ভাষার চলচ্চিত্র
সত্য ঘটনা অবলম্বনে নাট্য চলচ্চিত্র
ব্রিটিশ চলচ্চিত্র
ব্রিটিশ জীবনীমূলক চলচ্চিত্র
অস্ট্রেলীয় নাট্য চলচ্চিত্র
অস্ট্রেলীয় চলচ্চিত্র
২০১০-এর দশকের যুদ্ধভিত্তিক চলচ্চিত্র
২০১০-এর দশকের নাট্য চলচ্চিত্র
২০১৩-এর চলচ্চিত্র
ব্রিটিশ যুদ্ধভিত্তিক নাট্য চলচ্চিত্র
২০১৩-এর নাট্য চলচ্চিত্র
১৯৮০-এর দশকের পটভূমিতে চলচ্চিত্র
থাইল্যান্ডে ধারণকৃত চলচ্চিত্র
আপ্রা পুরস্কার বিজয়ী
২০১০-এর দশকের ইংরেজি ভাষার চলচ্চিত্র
কার্তিকপুর জমিদার বাড়ি

কার্তিকপুর জমিদার বাড়ি বাংলাদেশ এর শরীয়তপুর জেলার নড়িয়া উপজেলার কার্তিকপুর গ্রামে অবস্থিত এক ঐতিহাসিক জমিদার বাড়ি। যা স্থানীয়দের কাছে চৌধুরী বাড়ি নামে পরিচিত।

ইতিহাস
কার্তিকপুরের জমিদারী আগে বিক্রমপুরের জমিদারীর আওতাভুক্ত ছিল। বিক্রমপুরের জমিদারীর পাঁচজন সেনাপতি ছিল। যাদের মাঝে পরবর্তীতে বিক্রমপুরের জমিদারীকে তিন ভাগ করে দিয়ে দেন বিক্রমপুরের জমিদার। যার ফলস্বরূপ কার্তিকপুরের জমিদারী পান কমলশরন ও শেখ কালু। পরবর্তীতে শেখ কালুর মেয়ের সাথে মোঘল সাম্রাজ্যের এক সেনাপতি ফতেহ মুহাম্মদের বিবাহ হয়। মূলত ঐখান থেকে উক্ত জমিদার বংশের সূচনা হয়। এই জমিদার বংশধরদের সাথে আত্মীয়তার বন্ধনে আবদ্ধ হন হযরত শাহ বন্দে আলী (র.), ঢাকার নবাব খাজা আহসান উল্লাহ, খাজা সলিমুল্লাহ, করটিয়ার জমিদার ওয়াজেদ আলী খান পন্নী, বগুড়ার নবাব আলতাব আলী ও ফরায়েজী আন্দোলনের নেতা হাজী শরীয়তুল্লাহ'র বংশধরদের সাথে।

অবকাঠামো
জমিদার বাড়িটিতে সুন্দর ও কারুকার্যময় একটি দ্বিতল বিশিষ্ট্য ভবন রয়েছে। এছাড়াও সাঁন বাঁধানো একটি পুকুর রয়েছে।

বর্তমান অবস্থা
জমিদার বংশধররা এখনো এখানে বসবাস করতেছেন। এছাড়াও জমিদার বংশের অনেকেই এখন ঢাকা বা অন্যান্য জায়গা বসবাস করতেছেন। বাড়িটিতে বসবাসরত অবস্থায় থাকলেও ভবনের দেয়ালের অবস্থা বেশ জীর্ণশীর্ণ।

তথ্যসূত্র

ঐতিহাসিক স্থান
শরীয়তপুর জেলার দর্শনীয় স্থান
জমিদার বাড়ি
আই নো হোয়াই দ্যা কেইসড বার্ড সিংস

আই নো হোয়াই দ্যা কেইসড বার্ড সিংস ১৯৬৯ সালে প্রকাশিত আমেরিকান লেখক ও কবি মায়া অ্যাঞ্জেলোর লেখা প্রথম আত্মজীবনী, যেটিতে তিনি তার জীবনের শুরুর দিকের ঘটনাগুলো বর্ণনা করেছেন। তার সাত খণ্ডে লেখা আত্মজীবনীর এই প্রথমটিতে বয়সের শুরুর দিকের ঘটনাগুলো তুলে ধরে তিনি বর্ণনা করেছেন কীভাবে চারিত্রিক দৃঢ়টা এবং সাহিত্যের প্রতি ভালোবাসা তাকে বর্ণবাদ ও মানসিক আঘাত জনিত সমস্যা কাটিয়ে উঠতে সহায়তা করেছে। এই বইটি শুরু হয়েছে যখন তিন বছর বয়সী মায়াকে তার বড় ভাইয়ের সাথে আরাকানসাসে স্ট্যাম্পসে তার দাদীর কাছে বসবাসের জন্য পাঠিয়ে দেয়া হয় এবং শেষ হয় যখন মাত্র ১৬ বছর বয়সে মায়া মা হন।

অ্যাঞ্জেলো তার আত্মজীবনী ব্যবহার করে পরিচয়, ধর্ষণ, বর্ণবাদ এবং সাক্ষরতার মতো বিষয়গুলি অন্বেষণ করতে। পুরুষশাসিত সমাজে নারীর জীবন নিয়েও তিনি নতুনভাবে লিখেছেন। মায়া, অ্যাঞ্জেলুর ছোট সংস্করণ এবং বইয়ের কেন্দ্রীয় চরিত্রকে বলা হয়েছে 'আমেরিকাতে বেড়ে ওঠা প্রতিটি কালো মেয়ের জন্য একটি প্রতীকী চরিত্র'

তথ্যসূত্র 

চলচ্চিত্রে অভিযোজিত বই
বিবাচনকৃত বই
এ স্টোলেন লাইফ (বই)

এ স্টোলেন লাইফ জেইসি লি ডুগার্ট কর্তৃক রচিত স্মৃতিকথা, যিনি মাত্র ১১ বছর বয়সে অপহরণের শিকার হন এবং এরপর তাকে ক্যালিফোর্নিয়ার কনট্রা কস্টা কাউন্টিতে ১৮ বছর ধরে বন্দি করে রাখা হয়। বইটি প্রকাশের পূর্বে এটি অ্যামাজনের সবচেয়ে বেশি বিক্রিত হওয়া বইয়ের তালিকায় শীর্ষে অবস্থান করে এবং প্রকাশের পর দ্যা নিউইয়র্ক টাইমসের বেস্ট সেলার লিস্টে ৬ সপ্তাহ ধরে সবচেয়ে বেশি বিক্রিত হওয়া বই হিসেবে তালিকার শীর্ষে অবস্থান করে।

এ স্টোলেন লাইফ প্রকাশিত হয় ১২ জুলাই ২০১১ সালে, এটি প্রকাশ করে সাইমন এন্ড শুস্টার।

পটভূমি 
১৯৯১ সালে জেইসি লি ডুগার্ট ক্যালিফোর্নিয়ার সাউথ লেক টাহো’র কাছে অপহৃত হন, সেই সময় তিনি বাড়ি থেকে বের হয়ে স্কুল বাস স্টপে হাঁটছিলেন। অবিচ্ছিন্নভাবে অনেক তদন্ত সত্ত্বেও অপহরণের পরে আঠারোো বছর পর্যন্ত ডুগার্টের কোন সন্ধান পাওয়া যায় নি। এ স্টোলেন লাইফ ডুগার্টের সেই আঠারোো বছরের কঠিন ও বেদনাদায়ক সময়ের গল্প, যা তিনি মানসিক রোগ বিশেষজ্ঞ রেবেকা বেইলির সাথে লিখেছিলেন; তার মানসিক চিকিৎসার অংশ হিসেবে।

অভ্যর্থনা 
প্রকাশনা সংস্থা সাইমন এন্ড শুস্টার প্রাথমিকভাবে বইটির ২০০,০০০ কপি মুদ্রণ করে এবং পরে চাহিদা বেড়ে যাওয়ায় আরো ১৫,০০০ কপি মুদ্রণ করে। আনুষ্ঠানিকভাবে প্রকাশের এক দিন পূর্বেই বইটি অ্যামাজনের সবচেয়ে বেশি বিক্রীত বইয়ের তালিকায় শীর্ষ স্থান লাভ করে।

তথ্যসূত্র

বহিঃসংযোগ 
 Review: A Stolen Life in The New York Times
 Review: A Stolen Life in The Daily Telegraph
 Review: A Stolen Life in The Washington Post
 Review: A Stolen Life in The Hollywood Reporter

২০১১-এর অ-কল্পকাহিনী বই
মার্কিন স্মৃতিকথা
অপরাধ সম্পর্কে অ-কল্পকাহিনী বই
শিশু অপহরণ সম্পর্কে কাজ
ধর্ষণ সম্পর্কিত বই
টিটাগড় ওয়াগনস

টিটাগড় ওয়াগনস ভারতের পশ্চিমবঙ্গ, টিটাগড়ের ভিত্তিতে রেলওয়ে ওয়াগন প্রস্তুতকারক। সংস্থাটি ভারতীয় রেল, বেইলি ব্রিজ এবং খনির সরঞ্জামগুলির জন্য কোচ তৈরি করে। টিটাগড় মেরিনস নামে একটি সহায়ক সংস্থা জাহাজ নির্মাণ শিল্পে কাজ করে।

২০১৫ সালে, টিটাগড় ইতালীয় রেল সরঞ্জাম সংস্থার ফায়ারমা ট্রাস্পোর্তিতে ৯০% অংশ সত্ত্ব অর্জন কর, ফার্মটির নাম পরিবর্তন করে টিটাগড় ফায়ারমা এসপিএ করা হয়। টিটাগড় ফায়ারমা মেট্রো রেল কোচ ডিজাইন এবং তাদের উৎপাদন কারখানায়  কেসারটা, স্পেলো এবং টিটোতে অবস্থিত।  সংস্থাটি ২০১২ সালে কলকাতা ভিত্তিক কর্পোরেশন শিপইয়ার্ড অধিগ্রহণ করে; এটিকে তার সহায়ক সংস্থা টিটাগড় মেরিন্সের সাথে ভারতীয় নৌবাহিনীর জন্য জাহাজ তৈরির জন্য একীভূত করা হয় এবং ২০১৩ সালে এটির প্রথম প্রতিরক্ষা চুক্তিটি জিতেছে।

২০১৯ সালে, টিটাগড় ফায়ারাকে মহামেট্রো দ্বারা পুনে মেট্রোর জন্য ১০২ টি অ্যালুমিনিয়াম বডিড মেট্রো রেল কোচ সরবরাহের চুক্তিতে ভূষিত করা হয়।

সহায়ক 

 সিমকো লিমিটেড (ভারত)  
 টিটাগড় ওয়াগনস এএফআর (ফ্রান্স)  
 টিটাগড় ফায়ারমা অ্যাডলার স্পা (ইতালি)  
 টিটাগড় সামব্রে এট মিউজ (ফ্রান্স)

তথ্যসূত্র

বহিঃসংযোগ 

 টিটাগড় গ্রুপ

ভারতের জাহাজ নির্মাণ কোম্পানি
১৯৯৭-এ প্রতিষ্ঠিত কোম্পানি
পশ্চিমবঙ্গ ভিত্তিক কোম্পানি
১৯৯৭-এ পশ্চিমবঙ্গে প্রতিষ্ঠিত
১৯৯৭-এ প্রতিষ্ঠিত ভারতীয় কোম্পানি
কলকাতা ভিত্তিক কোম্পানি
ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বোম্বে স্টক এক্সচেঞ্জে তালিকাভুক্ত কোম্পানি
পুণে মেট্রো

পুনে মেট্রো পুনে সেন্ট্রালে মেট্রো রেল পরিষেবা প্রদানের জন্য নির্মাণাধীন একটি মেট্রো রেল ভিত্তিক দ্রুত গতির পরিবহন ব্যবস্থা এবং শহরটির শহরতলি পিম্পরি ও চিনচওয়াদকে যুক্ত করবে।  সিস্টেমটি ৩ টি রেলপথ থাকবে যার মোট দৈর্ঘ্য ৫৪.৮ কিমি। এর মধ্যে মার্চ ২০২২ সাল পর্যন্ত, ১২ কিমি চালু রয়েছে।  পিসিএমসি বিল্ডিং থেকে স্বরগেট পর্যন্ত ১৬.৫৯ কিলোমিটার দীর্ঘ লাইন ১ নির্মিত হচ্ছে, যার মধ্যে  পিসিএমসি ভবন থেকে রেঞ্জ পাহাড়ের মধ্যে রেলপথ উত্তোলিত পথে নির্মিত হবে, সেখান থেকে এটি ভূগর্ভস্থ পথে চলবে। লাইন ২ ভেনজ থেকে রামওয়াদির মধ্যে একটি ১৮.৬৬ কিলোমিটার দীর্ঘ উঁচু ভায়াডাক্টের উপরে নির্মিত হবে।  ২৩.৩৩ কিলোমিটার উত্তোলিত লাইন ৩ রাজীব গান্ধী ইনফোটেক পার্ক থেকে বলিওয়াদী ও শিবাজিনগর হয়ে  প্রথম, দ্বিতীয় ও তৃতীয় ধাপের হিনজাওয়াদি (মান ও ভোয়ারওয়াদী) যাবে। তিনটি লাইনই সিভিল কোর্ট ইন্টারচেঞ্জ স্টেশনে সারিবদ্ধ হবে।

২৪ ডিসেম্বর, ২০১৬ সালে প্রধানমন্ত্রী নরেন্দ্র মোদী লাইন ১ এবং ২- এর ভিত্তি প্রস্তর স্থাপন করেন।   এই দুটি লাইন ৩১.২৫ কিমি দীর্ঘ এবং মহারাষ্ট্র মেট্রো রেল কর্পোরেশন লিমিটেড (মহামেট্রো) দ্বারা নির্মাণ করা হচ্ছে, রাজ্য ও কেন্দ্রীয় সরকারের একটি ৫০:৫০ যৌথ উদ্যোগ।  পুনে মেট্রোর লাইন ৩ পুনে মেট্রোপলিটন অঞ্চল উন্নয়ন কর্তৃপক্ষ (পিএমআরডিএ) এবং টাটা রিয়েলটি এবং সিমেন্স এর মধ্যে একটি যৌথ-বেসরকারী অংশীদারত্বের ভিত্তিতে যৌথ ভেনচার দ্বারা নির্মাণ করা হবে। ১৮ ডিসেম্বর ২০১৮ সালে, প্রধানমন্ত্রী নরেন্দ্র মোদী লাইন ৩- এর ভিত্তি প্রস্তর স্থাপন করেন। জুন ২০১৯ সালের মধ্যে নির্মাণ শুরু হবে এবং তিন বছরে শেষ হবে বলে আশা করা হচ্ছে।

পটভূমি

তথ্যসূত্র

বহিঃসংযোগ

 Pune metro official site
 Pune Metro Project
 News release identifying routes 
 Delhi Metro Rail Corporation
 DMRC Tender for Environmental Assessment Study
 Times of India article on project update in July 2008
 wheels roll for Vanaz – Ramwadi metro corridor 
 nod for Vanaz – Ramwadi Metro root
 pune-metro-full-presentation

ভারতের দ্রুতগামী গণপরিবহন
ভারতে স্ট্যান্ডার্ড গেজ রেলওয়ে
ভারতের বিমানবন্দরে রেল সংযোগ
রুদ্রকর জমিদার বাড়ি

রুদ্রকর জমিদার বাড়ি বাংলাদেশ এর শরীয়তপুর জেলার শরীয়তপুর সদর উপজেলার রুদ্রকর ইউনিয়নে অবস্থিত এক ঐতিহাসিক জমিদার বাড়ি। স্থানীয়দের কাছে এই বাড়িটি বাবুর বাড়ি নামে পরিচিত। এই জমিদার বংশের তৈরি করা রুদ্রকর মঠ সকলের কাছে অধিক পরিচিত।

ইতিহাস
প্রায় বারো থেকে তেরো একর জমির উপর জমিদার নীলমণী চক্রবর্তী এই জমিদার বাড়িটি প্রতিষ্ঠিত করেন। কবে নাগাদ এই বাড়িটি প্রতিষ্ঠিত করেন তার কোনো সঠিক তথ্য জানা যায়নি। তবে বাড়ির প্রবেশদ্বারের ফটকের উপর বাড়িটি সংস্কারের সাল হিসেবে বাংলা ১৮৯৮ সালের কথা উল্লেখ রয়েছে। এই জমিদার বংশধররা ধর্মীয় উপাসনার জন্য একটি মন্দির তৈরি করেন যা এখন রুদ্রকর মঠ নামে পরিচিত। এটি তৈরি করেছিলেন জমিদার গুরুচরণ চক্রবর্তী। এই জমিদার বাড়িতে আট থেকে দশটি বিশাল অট্টালিকা ছিল। যেগুলো মূল বাড়ি থেকে মঠ পর্যন্ত বিস্তৃত ছিল। এছাড়াও ছিল দরবার কক্ষ, গুদাম ঘর, রন্ধনশালা ও নৃত্যশালা। বাবুবাড়িতে মাটির নিচে কয়েকটি গোপন কুঠরি ছিল, যেগুলো মাটিধসে বিলীন হয়ে গেছে। স্থানীয়দের ধারণা, মাটি খুঁড়লে এখনো সেই গোপন কুঠরির অস্তিত্ব পাওয়া যেতে পারে।

অবকাঠামো
এই জমিদার বাড়িতে আট থেকে দশটি বিশাল অট্টালিকা ছিল। যেগুলো মূল বাড়ি থেকে মঠ পর্যন্ত বিস্তৃত ছিল। এছাড়াও ছিল দরবার কক্ষ, গুদাম ঘর, রন্ধনশালা ও নৃত্যশালা।

বর্তমান অবস্থা
অযত্ন ও অবহেলায় পড়ে থাকায় উক্ত জমিদার বাড়ির সকল স্থাপনাই এখন প্রায় ধ্বংসের মুখে।

তথ্যসূত্র

ঐতিহাসিক স্থান
শরীয়তপুর জেলার দর্শনীয় স্থান
রুদ্রকর মঠ

রুদ্রকর মঠ হল বাংলাদেশের শরীয়তপুর জেলায় অবস্থিত একমাত্র মঠ। প্রায় দেড়শত বছরের পুরাতন প্রাচীন এই মঠ শরীয়তপুর জেলার শরীয়তপুর সদর উপজেলার রুদ্রকর ইউনিয়নে অবস্থিত। যা রুদ্রকর জমিদার বাড়ির জমিদাররা তৈরি করেছিলেন।

নামকরণ 
রুদ্রকর এলাকার নামানুসারেই উক্ত মঠটি সকলের কাছে রুদ্রকর মঠ নামে পরিচিত।

ইতিহাস 
প্রায় দেড়শত বছর আগে রুদ্রকর জমিদার বাড়ির জমিদার গুরুচরণ চক্রবর্তী এই মঠটি তৈরি করেন। তিনি তার জমিদারী আমলে ধীরে ধীরে মঠটি তৈরি করেন। আনুমানিক ১৩০৫ - ১৩১৫ বঙ্গাব্দেরর মধ্যে মঠটি তৈরি করা হয়। কথিত আছে মা রাশমনি দেবীর সমাধীকে অমর করে রাখার জন্য নাকি এই মঠটি তৈরি করা হয়েছিল।

নকশা
মঠটিতে নিচের অংশে বড় একটি শ্মশান মন্দির ও মন্দিরটির মূল উপাসনালয় কক্ষের সঙ্গে থাকা বারান্দার চার কোণায় চারটি ছোট মন্দির (মঠ)। এর মধ্যে বড় মন্দিরটির উচ্চতা প্রায় ২০ মিটার। চার কোণায় চারটি ছোট মন্দির যথাক্রমে প্রায় ১.৯৫ মিটার। এ ছাড়া তৃতীয় তলায় মূল টাওয়ারের গায়ে চারপাশে চারটি দেবী মূর্তির অলংকরণ রয়েছে। উপরের অংশ প্যাগোডার মত তৈরি করা হয়েছিল।

বর্তমান অবস্থা 
পরিচর্যা না থাকাতে মঠটি এখন প্রায় জীর্ণশীর্ণ অবস্থায় রয়েছে। আনন্দের বিষয় হচ্ছে মঠের উপরিভাগে গর্তের মধ্যে টিয়া পাখির বসবাস রয়েছে। যাদের কিচিরমিচিরে নিস্তব্ধ এই জায়গাটির প্রাণ আছে বলে মনে হয়। এখনো প্রতিবছর এখানে সাড়ম্বরে পূজা ও কীর্তনের অনুষ্ঠান হয়ে থাকে।

চিত্র

তথ্যসূত্র 

শরীয়তপুর জেলার দর্শনীয় স্থান
শরীয়তপুর জেলার প্রত্নতাত্ত্বিক স্থাপনা
ঐতিহাসিক স্থান
আথিয়া শেট্টি

আথিয়া শেট্টি (জন্ম ৫ নভেম্বর ১৯৯২) একজন ভারতীয় অভিনেত্রী যিনি বলিউড চলচ্চিত্রে অভিনয় করেন। তিনি প্রণয়ধর্মী সহিংসতাবাদী চলচ্চিত্র হিরো এর মাধ্যমে চলচ্চিত্রে আত্মপ্রকাশ করেন, যার জন্যে তিনি দাদাসাহেব ফালকে এক্সিলেন্স এ্যাওয়ার্ড লাভ করেন এবং ফিল্মফেয়ার বেস্ট ফিমেল ডেবিউ এওয়ার্ড-এর জন্য মনোনীত হোন।

প্রাথমিক জীবন 
শেট্টি ৫ নভেম্বর ১৯৯২ সালে মুম্বাইএ অভিনেতা সুনীল শেট্টি এবং পরিচালক মানা শেট্টির ঘরে জন্মগ্রহণ করেন। যেখানে তার বাবা বান্ত কমিউনিটির সাথে জড়িত, অন্যদিকে তার মা পাঞ্জাবী হিন্দু এবং গুজরাটি মুসলমান বংশের। তার একজন ছোট ভাই আছে, যার নাম আহান শেট্টি।

শেট্টি বিখ্যাত ক্যাথারডাল এবং জন কোনোন স্কুলে এবং পরে আমেরিকান স্কুল অফ বোম্বেতে পড়াশোনা করেছেন। যেখানে তার সাথে একই স্কুলে পড়াশোনা করেছেন শ্রদ্ধা কাপুর এবং টাইগার শ্রফ। ১৮ বছর বয়সে তিনি অভিনয় এর উপর পড়াশোনা করার জন্য নিউ ইউর্ক ফ্লিম একাডেমীতে ভর্তি হোন।

কর্মজীবন 
তিনি ২০১৫ সালে রোমান্টিক একশন সিনেমা "হিরো"-এর মাধ্যমে চলচ্চিত্রে আত্মপ্রকাশ করেন। চলচ্চিত্রটি সালমান খান প্রযোজনা করেন এবং নিখিল আদবানি পরিচালনা করেন, চলচ্চিত্রটির সর্বমোট আয় । শেট্টি রাধা মাথুর নামের একজন মেয়ের চরিত্রে অভিনয় করেন। রাধা চরিত্রে অভিনয় এর জন্য তিনি ফিল্মফেয়ার বেস্ট ফিমেল ডেবিউ এওয়ার্ড এর জন্য মনোনীত হোন। ভারত এর লিডিং ওয়েভসাইট বলিউড হাঙ্গামা, শেট্টি সমন্ধে বলে যে "শেট্টির আরো সময় দরকার,তার অভিনয় দক্ষতা বাড়ানোর জন্য"। আত্মপ্রকাশ এর পর তিনি ইন্ডিয়ান ফ্র‍্যান্সাইসিস অফ মেবেলিন এর ব্র‍্যান্ড এম্বাসেডর নির্বাচিত হোন। তিনি ভিবিন্ন নামি ম্যাগাজিম এর কভারস করেছেন,যেমন কম্পোজিশন, ভার্ভে, হার্পারস বাজার এবং আরো অনেক।
২০১৭ সালে তিনি আনিস বাজমির মুবারকান সিনেমায় অনিল কাপুর, অর্জুন কাপুর এবং ইলিয়ানা ডি'ক্রুজ এর বিপক্ষে অভিনয় করেছেন। চলচ্চিত্রটি বক্স অফিসে সাফল্য পায় এবং ৯৩.৫৯ কোটি রুপি আয় করে। আথিয়া চলচ্চিত্রটির জন্য প্রশংসা লাভ করেন। ২০১৮ সালে তিনি "মতিচুর চাকনাচুর" সিনেমায় নওয়াজুদ্দীন সিদ্দিকীর বিপরীতে অভিনয় করেন। তিনি ফুটবলার আফসান আশিক এর জীবনিভিত্তিক সিনেমার জন্য চুক্তিবদ্ধ হয়েছেন।

চলচ্চিত্র

পুরস্কার এবং মনোনোয়ন

আরও দেখুন 

 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 

 

১৯৯২-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
তুলু জাতক
গুজরাতি ব্যক্তিত্ব
পাঞ্জাবি ব্যক্তি
তুলু ব্যক্তি
গুজরাতি ব্যক্তি
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
নিউ ইয়র্ক ফিল্ম একাডেমির প্রাক্তন শিক্ষার্থী
ইসলামে সবুজ রঙ

সবুজ রঙ () ইসলামের বেশ কিছু ঐতিহ্যের সাথে সম্পর্কিত এবং ইসলামে এর বিশেষ তাৎপর্য রয়েছে। দ্বাদশ শতাব্দীতে শিয়া ফাতিমীরা সবুজ রঙকে রাজবংশের প্রতীক হিসাবে বেছে নিয়েছিল। এতে তারা সুন্নি আব্বাসীদের ব্যবহৃত কালো রঙের বিরোধীতা প্রকাশ করে। তাদের পরেও শিয়া আইকনোগ্রাফিতে সবুজ রঙের জনপ্রিয় রয়ে গিয়েছে। তবে সবুজ কেবল শিয়াদের প্রতীক নয়; বরং এটি ইসলামে তাৎপর্যপূণ রঙ। তাই সুন্নি দেশেও এর ব্যাপক ব্যবহার দেখা যায়। যেমন: সৌদি আরব, পাকিস্তান ও বাংলাদেশের পতাকায় সবুজ রঙ আছে।

কুরআন 

আল-খিদর বা আল খিযির (সবুজ ব্যক্তি) হলেন এমন একজন কুরআনি ব্যক্তিত্ব, যার সাথে সাক্ষাৎ করার জন্য মূসা আ. সমুদ্র ভ্রমণ করেছিলেন।  সুলতান আবদুল হামিদ দ্বিতীয় (১৮৭৬-১৯০৯) এর আদেশে ঐতিহ্যবাহী স্থান মুহাম্মদ সাল্লাল্লাহু আলাইহি ওয়া সাল্লামের সমাধির ওপর সবুুজ গুম্বজ ব্যবহার করা হয়েছে।

ইসলামি পতাকা 
ঐতিহাসিক শিয়া ফাতিমীয় খিলাফতের পতাকা ও ব্যানারের রঙ হিসাবে সবুজ ব্যবহার করা হয়েছিল। সবুজ রঙে তাদের ব্যবহৃত পতাকা ১১৭১ অবধি ছিল।

আরও দেখুন 

 সবুজ ছায়া গো
 ইসলামিক পতাকা
 শিয়া মুসলিমদের পতাকাগুলির তালিকা
 ইসলামের প্রতীক
 প্যান-আরব রঙ
 ইহুদি ধর্মের নীল

তথ্যসূত্র

গ্রন্থ-পঁজী 

 
 আবদুল-মতিন, ইব্রাহিম। "সবুজ দ্বীন: ইসলাম গ্রহকে রক্ষা করার বিষয়ে যা শিক্ষা দেয়।" সবুজ দ্বীন: ইসলাম গ্রহ রক্ষা সম্পর্কে কি শিক্ষা দেয়, কিউব পাবলিশিং, ২০১২।

সবুজের বর্ণচ্ছটা
সবুজ
ইসলামের প্রতীক
অপর্যালোচিত অনুবাদসহ পাতা
ইচিরো হতোয়ামা

১৯৫৪ থেকে ১৯৫৬ সাল পর্যন্ত একজন জাপান এ রাজনীতিবিদ ছিলেন জাপানের প্রধানমন্ত্রী।

তথ্যসূত্র 

১৮৮৩-এ জন্ম
১৯৫৯-এ মৃত্যু
২০শ শতাব্দীর জাপানের প্রধানমন্ত্রী
২০শ শতাব্দীর জাপানি রাজনীতিবিদ
জাপানের মন্ত্রী
টোকিওর রাজনীতিবিদ
লিবারেল ডেমোক্র্যাটিক পার্টি (জাপানের) রাজনীতিবিদ
শিজুর ইউসিসিদা

একজন জাপানী কূটনীতিবিদ এবং রাজনীতিবিদ যিনি ১৯৪৬ থেকে ১৯৪৭ পর্যন্ত এবং ১৯৪৮ থেকে ১৯৫৪ সাল পর্যন্ত জাপানের প্রধানমন্ত্রী হিসাবে দায়িত্ব পালন করেছিলেন। যোশিদা ছিলেন দীর্ঘতম- পরিবেশন করা জাপানের প্রধানমন্ত্রীরা, এবং অধিগ্রহণ পরবর্তী জাপান এর তৃতীয় দীর্ঘতম সেবাপ্রাপ্ত প্রধানমন্ত্রী।

তথ্যসূত্র 

১৮৭৮-এ জন্ম
১৯৬৭-এ মৃত্যু
২০শ শতাব্দীর জাপানের প্রধানমন্ত্রী
জাপানের পররাষ্ট্রমন্ত্রী
জাপানি বন্দী ও আটক
কোরীয় যুদ্ধের ব্যক্তি
টোকিওর রাজনীতিবিদ
টোকিও বিশ্ববিদ্যালয়ের প্রাক্তন শিক্ষার্থী
লিবারেল ডেমোক্র্যাটিক পার্টি (জাপানের) রাজনীতিবিদ
কোওচি প্রশাসনিক অঞ্চলের রাজনীতিবিদ
প্রতিনিধি পরিষদের (জাপান) সদস্য
বাদল জমাদার

বাদল জমাদার হলেন একজন ভারতীয় শিক্ষক ও রাজনীতিবিদ যিনি  ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত। তিনি পশ্চিমবঙ্গ বিধানসভায় চারবার ভাঙড় বিধানসভা কেন্দ্রের বিধায়ক হিসেবে দায়িত্ব পালন করেছেন।

তথ্যসূত্র

দক্ষিণ চব্বিশ পরগনা জেলার ব্যক্তি
জীবিত ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
১৯৪০-এ জন্ম
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১১-২০১৬
ভারতীয় বিদ্যালয়ের শিক্ষক
মোদাব্বির হোসেন চৌধুরী

মোদাব্বির হোসেন চৌধুরী (মৃত্যু: ১ মে, ২০২৫) ছিলেন একজন বাংলাদেশী পুলিশ কর্মকর্তা। তিনি পাকিস্তান সেনাবাহিনীর লেফটেন্যান্ট ও বাংলাদেশের সাবেক সচিব। যিনি ২০০১-২০০৩ সালে বাংলাদেশ পুলিশের ১৭ তম পুলিশ পরিদর্শক হিসাবে দায়িত্ব পালন করেছিলেন।

কর্মজীবন 
মোদাব্বির হোসেন চৌধুরী পাকিস্তান মিলিটারি একাডেমিতে ক্যাডেট ছিলেন এবং পাকিস্তান সেনাবাহিনী থেকে লেফটেন্যান্ট হিসাবে অবসর গ্রহণ করেছিলেন।  তিনি বাংলাদেশ পুলিশ মহাপরিদর্শক (আইজিপি) হিসাবে দায়িত্ব পালন করার পর তাকে সংস্কৃতি মন্ত্রণালয়ের সচিব পদে নিয়োগ দেওয়া হয়।

তথ্যসূত্র 

২০২৫-এ মৃত্যু
বাংলাদেশ পুলিশ মহাপরিদর্শক
পাকিস্তানি সেনা কর্মকর্তা
বাংলাদেশী সরকারি চাকরিজীবী
বাংলাদেশ জাতীয়তাবাদী দলের রাজনীতিবিদ
রূপসদী জমিদার বাড়ি

রূপসদী জমিদার বাড়ি বাংলাদেশ এর ব্রাহ্মণবাড়িয়া জেলার বাঞ্ছারামপুর উপজেলার রূপসদী গ্রামে অবস্থিত এক ঐতিহাসিক জমিদার বাড়ি।

ইতিহাস
প্রায় পাঁচ একর জায়গার উপর জমিদার তীর্থবাসী চন্দ্র রায় ১৯১৫ সালে ভারত থেকে নকশা ও রাজমিস্ত্রী এনে এই জমিদার বাড়িটি নির্মাণ করেন। তার পুত্র জমিদার মহিষ চন্দ্র রায় তার দাদার নামে এখানে একটি উচ্চ বিদ্যালয় প্রতিষ্ঠা করেন। এবং বাবার স্মৃতিস্বরূপ একটি মাঠ নির্মাণ করেন। এই জমিদার বাড়ির আঙ্গিনায় আগে বিভিন্ন মেলা ও ধর্মীয় অনুষ্ঠান হতো। জমিদারী প্রথা বিলুপ্ত হওয়ার পর থেকে জমিদার বংশধররা এখানে আর বসবাস করেন না। জীবিকার তাগিদে সবাই ভিন্ন ভিন্ন জায়গায় চলে গিয়েছেন।

অবকাঠামো

বর্তমান অবস্থা
বর্তমানে বাড়িটি পর্যটন কেন্দ্রের মতো হয়ে গেছে।  বিভিন্ন গ্রাম ও শহর থেকে মানুষ বাড়িটি দেখার জন্য আসে।

তথ্যসূত্র

ব্রাহ্মণবাড়িয়া জেলার দর্শনীয় স্থান
ব্রাহ্মণবাড়িয়া জেলার প্রত্নতাত্ত্বিক স্থাপনা
ঐতিহাসিক স্থান
১৯১৫-এ প্রতিষ্ঠিত
আর্নেস্ট ব্রমলি

আর্নেস্ট হার্ভে ব্রমলি (; জন্ম: ২ সেপ্টেম্বর, ১৯১২ - মৃত্যু: ১ ফেব্রুয়ারি, ১৯৬৭) পশ্চিম অস্ট্রেলিয়ার ফ্রিম্যান্টল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৪ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও ভিক্টোরিয়া দলের প্রতিনিধিত্ব করেন। ইউরোপিয়ান্সের পক্ষেও খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্লগার’ ডাকনামে পরিচিত আর্নেস্ট ব্রমলি।

প্রথম-শ্রেণীর ক্রিকেট 
১৯২৯-৩০ মৌসুম থেকে ১৯৩৮-৩৯ মৌসুম পর্যন্ত আর্নেস্ট ব্রমলি’র প্রথম-শ্রেণীর খেলোয়াড়ী জীবন চলমান ছিল। পার্থের ক্রিস্টিয়ান ব্রাদার্স কলেজে পড়াশোনা করেছেন। বর্তমানে কলেজটি অ্যাকুইনাস কলেজ নামে পরিচিত। কলেজ থেকে চলে আসার পর ১৯২৮ সালে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে থাকেন। ১৯৩৩ সালে প্রথম পশ্চিম অস্ট্রেলীয় হিসেবে অস্ট্রেলিয়ার পক্ষে খেলার সুযোগ লাভ করেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আর্নেস্ট ব্রমলি। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ডের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে পরাজিত হয়েছিল। এরপর, ২২ জুন, ১৯৩৪ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।

ব্যক্তিগত জীবন 
লম্বাটে লিকলিকে গড়নের বামহাতি ব্যাটসম্যান ছিলেন আর্নেস্ট ব্রমলি। নিক্ষেপের কারণে স্মরণীয় হয়ে থাকবেন। ১৯৩৩ সালে এমসিজিতে নিক্ষেপ প্রতিযোগিতায় অংশ নিয়েছিলেন। ১ ফেব্রুয়ারি, ১৯৬৭ তারিখে ৫৪ বছর বয়সে ভিক্টোরিয়ার ক্লেটন এলাকায় আর্নেস্ট ব্রমলি’র দেহাবসান ঘটে।

তথ্যসূত্র

আরও দেখুন 
 হ্যামি লাভ
 কুইন্সল্যান্ড ক্রিকেট দল
 অস্ট্রেলীয় টেস্ট ক্রিকেটারদের তালিকা
 ১৯৩২-৩৩ ইংল্যান্ড ক্রিকেট দলের অস্ট্রেলিয়া সফর

বহিঃসংযোগ 

 
 

১৯১২-এ জন্ম
১৯৬৭-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
ওয়েস্টার্ন অস্ট্রেলিয়ার ক্রিকেটার
পশ্চিম অস্ট্রেলিয়া থেকে আগত ক্রিকেটার
ভিক্টোরিয়ার ক্রিকেটার
ইউরোপিয়ান্সের ক্রিকেটার
বামাপদ মুখোপাধ্যায়

বামাপদ মুখোপাধ্যায় একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় চারবার হিরাপুর বিধানসভা কেন্দ্রের বিধায়ক হিসেবে নির্বাচিত হয়েছিলেন। 
তিনি আসনসোল পুরসভার প্রথম মেয়র ছিলেন। তিনি ১৯৯৪ সাল থেকে ১৯৯৯ সাল পর্যন্ত আসানসোল পুরসভার মেয়র হিসেবে দায়িত্ব পালন করেছেন। তিনি ২০১৯ সালের ১৩ এপ্রিল ৯৭ বছর বয়সে মৃত্যুবরণ করেন।

তথ্যসূত্র

২০১৯-এ মৃত্যু
পশ্চিম বর্ধমান জেলার ব্যক্তি
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গের মেয়র
১৯২০-এর দশকে জন্ম
২০শ শতাব্দীর ভারতের মেয়র
বোল্যান্ড ক্রিকেট দল

বোল্যান্ড ক্রিকেট দল () দক্ষিণ আফ্রিকার পশ্চিম কেপ প্রদেশের বোল্যান্ড অঞ্চলের প্রতিনিধিত্বকারী প্রথম-শ্রেণীর ক্রিকেট দল। সিএসএ প্রাদেশিক প্রতিযোগিতায় দলটি অংশ নিয়ে থাকে। বোল্যান্ড ক্রিকেট বোর্ড (বিসিবি) কর্তৃক দলের সদস্য মনোনয়ন ও দলটি পরিচালিত হয়। পার্লভিত্তিক বোল্যান্ড পার্কে স্বাগতিক দল হিসেবে নিজেদের খেলা আয়োজন করে থাকে। সাংগঠনিকভাবে বিসিবি এতদঞ্চলের ক্রিকেট প্রশাসন ও উন্নয়নে দায়বদ্ধ। পাশাপাশি বোল্যান্ড দলের ব্যবস্থাপনা ও উন্নয়ন করাই এর মূল দায়িত্ব। বর্তমানে বিসিবি ১৯৯২ সালে প্রতিষ্ঠিত হয়েছে। এরপূর্বে বোল্যান্ড ক্রিকেট ইউনিয়ন ও শুরুরদিকের বোল্যান্ড ক্রিকেট বোর্ড একীভূত হয়ে বর্তমান বিসিবিতে পরিণত হয়।

সম্মাননা 
 স্ট্যান্ডার্ড ব্যাংক কাপ (১) - ১৯৯৯ - ২০০০

ইতিহাস 
অক্টোবর, ১৯৮০ সালে বোল্যান্ড দল প্রথম-শ্রেণীর ক্রিকেটে অংশ নেয়। শুরুতে দলটি বি-প্রদেশভূক্ত প্রথম-শ্রেণীর ক্রিকেট প্রতিযোগিতায় অংশ নেয় ও ১৯৯৪ সালে এ-প্রদেশভূক্ত দলের মর্যাদা লাভ করে। সুপারস্পোর্ট সিরিজে ওয়েস্টার্ন প্রভিন্স দলের সাথে একীভূত হয় ও ওয়েস্টার্ন প্রভিন্স বোল্যান্ড গঠন করে যা অক্টোবর, ২০০৪ সাল থেকে কেপ কোবরাস নামে পরিচিত। ২০০৪ সাল থেকে বোল্যান্ড দল সিএসএ প্রভিন্সিয়াল কম্পিটিশনে প্রতিদ্বন্দ্বিতা করছে। ২০১৫-১৬ মৌসুম শেষে ২৯৮টি প্রথম-শ্রেণীর ক্রিকেট খেলায় অংশ নিয়ে ৭৪ জয়, ১২২ পরাজয়, ১০০ ড্র ও দুইটি খেলায় টাই করেছে।

দক্ষিণ আফ্রিকার আন্তর্জাতিক খেলোয়াড়দের মধ্যে বোল্যান্ডের পক্ষে অংশগ্রহণকারী পেস বোলার চার্ল ল্যাঙ্গেভ্যাল্ট ২০০৭ সালে জাতীয় পর্যায়ে বর্ষসেরা খেলোয়াড়ের মর্যাদা লাভ করেন। তিনি ১৯৯৭ থেকে ২০১৩ সাল পর্যন্ত ঘরোয়া ক্রিকেটে বোল্যান্ডের পক্ষে খেলেন। এছাড়াও, অল-রাউন্ডার জাস্টিন অনটং ২০১৭ সাল পর্যন্ত প্রায় বিশ বছর বোল্যান্ডের প্রতিনিধিত্ব করছেন।

মাঠ 
বোল্যান্ডের মাঠগুলো নিম্নরূপ:
 অড লিবার্টাস, স্ট্যালেনবশ ফার্মার্স ওয়াইনারি গ্রাউন্ড, স্ট্যালেনবশ (অক্টোবর, ১৯৮০ - ফেব্রুয়ারি, ১৯৯১)
 ব্রাকেনফেল স্পোর্টস ফিল্ডস (সেপ্টেম্বর, ১৯৮৯ - জানুয়ারি, ১৯৯৫)
 কলি ডি ওয়েট স্পোর্টসগ্রাউন্ড, রবার্টসন (সেপ্টেম্বর, ১৯৯০ সালে একবার)
 বোল্যান্ড পার্ক, ওরচেস্টার (অক্টোবর, ১৯৯০ - সেপ্টেম্বর, ১৯৯৩)
 ব্রেডাসডর্প ক্রিকেট ক্লাব গ্রাউন্ড (সেপ্টেম্বর, ১৯৯২ সালে একবার)
 স্ট্যালেনবশ ইউনিভার্সিটি গ্রাউন্ড, কোয়েটজেনবার্গ (অক্টোবর, ১৯৯৩ - ফেব্রুয়ারি, ১৯৯৯; ১৯৭৮ সালে এসএ ইউনিভার্সিটিজ ব্যবহার করেছিল)
 পার্ল ক্রিকেট ক্লাব গ্রাউন্ড (নভেম্বর, ১৯৯৪ - ফেব্রুয়ারি, ১৯৯৫)
 বোল্যান্ড পার্ক, পার্ল (ডিসেম্বর, ১৯৯৪ সাল থেকে প্রধান মাঠ)

তথ্যসূত্র

আরও পড়ুন 
 South African Cricket Annual – various editions
 Wisden Cricketers' Almanack – various editions

দক্ষিণ আফ্রিকার প্রথম-শ্রেণীর ক্রিকেট দল
পশ্চিম কেপভিত্তিক ক্রিকেট